নগদ হোক বা কার্ড। টার্গেট একটাই, পছন্দরের বইটা কিনে ফেলা। সেই লক্ষ্যেই শুরুর দিন থেকে বই প্রেমীদের ভিড়ে উপছে পড়ল বই মেলায়। নগদের পাশাপাশি প্রচুর দোকানেই রয়েছে ডিজিটাল পেমেন্টের ব্যবস্থা।
 ওয়েব ডেস্ক: নগদ হোক বা কার্ড। টার্গেট একটাই, পছন্দরের বইটা কিনে ফেলা। সেই লক্ষ্যেই শুরুর দিন থেকে বই প্রেমীদের ভিড়ে উপছে পড়ল বই মেলায়। নগদের পাশাপাশি প্রচুর দোকানেই রয়েছে ডিজিটাল পেমেন্টের ব্যবস্থা।
 
নোট বাতিলের পর প্রথম বইমেলা। তাই আশঙ্কা ছিল কী হয় কী হয়! তবে সে সব আশঙ্কা উড়িয়ে দিয়েই মেলা জমিয়ে দিলেন বই প্রেমীরা। নোট বাতিলের এই বাজারেও নগদে কেনা বেচা চলল বই মেলায়। তবে আটই নভেম্বরের পর পুরনো অভ্যাস বদলে ফেলেছেন অনেকে। নগদের বদলে ব্যাগে রাখছেন কার্ড। তাঁরাও দিব্বি বই কিনলেন বইমেলা থেকে। কেউ আবার সাহায্য নিলেন ডিজিটাল ওয়ালেটের। সময়ের চাহিদা মেনে ডিজিটাল লেনদের ব্যবস্থা করেছেন প্রকাশকরাও। আসল লক্ষ্য একটাই, পছন্দের বই সংগ্রহ করে ফেলা। তা নগদে হোক বা কার্ডে... কারণ বইয়ের মত এমন বন্ধু আর কে আছে...